Държавен вестник, бр. 72, 2004 г., стр. 62

С Т Р .  62
Д Ъ Р Ж А В Е Н   В Е С Т Н И К
Б Р О Й  72
4. температурата на въглищния прах в меж-
динния прахов бункер;
5. налягането на сушилния агент пред мел-
ницата и след мелничния вентилатор;
6. съдържанието на кислород в сушилния
агент при сушене с димни газове;
7. разходът на сушилния агент в прахопри-
готвящи системи с пряко вдухване с чукови и
средноходови мелници;
8. едрината на смилане;
9. хидравличното съпротивление на барабан-
но-топковите и средноходовите мелници;
10. състоянието на изолацията и плътност-
та на всички елементи от праховъздушната
система;
11. нивото на вибрациите на лагерните бло-
кове;
12. изправността на предпазните клапани;
13. натоварването по ток на електродвигате-
лите на съоръженията от прахоприготвящата
система.
Чл. 379. След реконструкция или основен
ремонт на прахоприготвящата система режим-
ната карта се актуализира или се изработва нова.
Чл. 380. Едрината на смилане на въглищата
се контролира, както следва:
1. косвено по количеството на постъпващия
сушилен агент в мелницата и  положението на
регулиращия орган на сепаратора—за система
с пряко вдухване;
2. чрез вземане на проба от праха под цикло-
на—за система с междинен бункер.
Чл. 381. Прахоприготвящите системи се под-
държат газоплътни, като се следи неизбежните
просмуквания да не надвишават стойностите,
посочени от производителя и указаните с вът-
решната инструкция.
Чл. 382. При система на прахоприготвяне от
отворен тип се провежда периодичен контрол
за степента на очистване от прах на отработе-
ния сушилен и транспортиращ агент и за аеро-
динамичното съпротивление на циклоните,
скруберите и филтрите.
Чл. 383. (1) Периодичността на сработване
на бункерите до минимално ниво и пределният
срок на съхраняване на въглища и въглищен
прах в бункерите се определят по вътрешна
инструкция.
(2) При наложително временно извеждане
на прахов бункер от експлоатация,  изпразване-
то му в пещта на съответния работещ котел е
задължително.
(3) Забранява се изпразването на бункери в
пещта на неработещ котел.
Чл. 384. Допускат се заваръчни работи в
помещенията на прахоприготвяне само след
освобождаването им от въглищния прах и по-
лучаване на разрешително за огневи работи от
органите по пожарна и аварийна безопасност.
Чл. 385. (1) В помещенията, в които е разпо-
ложена прахоприготвящата система, редовно се
отстраняват отлаганията на въглищен прах,
особено от горещи повърхности, като се запаз-
ва целостта на топлинната изолация на горе-
щите повърхности и не се предизвиква запра-
шаване на въздуха.
(2) Забранява се гасенето на тлеещи огнища
от въглищен прах посредством плътна струя
вода или други пожарогасителни средства, ко-
ито могат да предизвикат прахово завихряне.
Г л а в а  д в а д е с е т  и  п ъ р в а
ПАРНИ И ВОДОГРЕЙНИ КОТЛИ
Чл. 386. Парните и водогрейните котли
(котлоагрегати) се експлоатират по изисква-
нията на тази глава, вътрешните експлоата-
ционни инструкции и нормативните актове за
технически надзор на съоръжения с повише-
на опасност.
Чл. 387. При експлоатацията на всеки кот-
лоагрегат се осигуряват:
1. сигурна и безопасна работа на основните
и спомагателните съоръжения;
2. устойчива работа при номинална произ-
водителност и проектни параметри;
3. икономичен режим на производствения
процес, съгласно режимните изпитвания  и за-
водските инструкции;
4. диапазон и скорост на регулиране на това-
рите за всеки вид използвано гориво, отговаря-
щи на проектните;
5. стабилна работа при минимални товари;
6. контрол на концентрациите на вредните
вещества, изпускани в атмосферата.
Чл. 388. Непосредствено след монтаж или
подмяна на нагревни повърхности, котелът се
въвежда в експлоатация с предпусково хими-
ческо очистване на пароводния тракт или с
отстраняване на консервацията на нагревните
повърхности след продължителен престой съг-
ласно изискванията на вътрешна инструкция.
Чл. 389. (1) Преди пускането на котел след
ремонт или престой в резерв над 3 денонощия
се проверяват:
1. готовността за включване на спомагател-
ните съоръжения;
2. измервателните средства;
3. средствата за дистанционно управление
на арматурата и другите изпълнителни меха-
низми;
4. автоматичните регулатори;
5. защитите и блокировките;
6. средствата за оперативна връзка.
(2) При неизправни защити и блокировки,
действащи за спиране на котлоагрегата, пуска-
нето се забранява.
(3) Пускането на котлоагрегат се ръководи
от началник-смяната или старши машиниста, а
след основен или среден ремонт—от началника
на цеха или негов заместник.
Чл. 390. Котелът се запълва само с химичес-
ки обработена вода с показатели съгласно гла-
ва двадесет и шеста.